РАЗДЕЛ VІ.

РЕД И УСЛОВИЯ ЗА ПРОВЕЖДАНЕ НА ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА. ИЗИСКВАНИЯ И УКАЗАНИЯ ЗА ПОДГОТОВКА НА ОФЕРТАТА
I. ВЪЗЛОЖИТЕЛ НА ОБЩЕСТВЕНАТА ПОРЪЧКА
Възложител на настоящата открита процедура  за избор на изпълнител на обществена поръчка по чл. 18, ал. 1, т. 1 от ЗОП, съгласно чл. 5, ал. 2, т. 16 от ЗОП, е управителят на “Специализирана болница за активно лечение на онкологични заболявания – София област” ЕООД ("СБАЛОЗ - София Област" ЕООД)

"СБАЛОЗ - София Област" ЕООД е със седалище и адрес на управление: Община Столична, гр. София, п.код: 1233, бул. Столетов № 67

тел.: 02 8013922, 02 8013948 Факс: 02 8321156, е-mail: sbaloz@sbaloz-sofobl.com,

Основен адрес на възлагащия орган/възложителя:  http://sbaloz-sofobl.com 

Адрес на профила на купувача:  http://sbaloz-sofobl.com/zop/med-konsumativi/ 

Лица за контакти: Василка Арангелова
II. ПРАВНО ОСНОВАНИЕ ЗА ОТКРИВАНЕ И МОТИВИ ЗА ИЗБОР НА ПРОЦЕДУРАТА
1. Процедурата се открива на основание чл.73, ал. 1 от ЗОП, във връзка с чл. 18, ал. 1, т. 1 от ЗОП. В процедурата могат да участват всички български и/или чуждестранни физически или юридически лица, включително техни обединения. 
2. Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респ. прозрачността при разходването на публични финансови средства. С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно по посочения вид процедура. 

III. ОБЕКТ И ПРЕДМЕТ НА ОБЩЕСТВЕНАТА ПОРЪЧКА 
1. Обществената поръчка e с предмет: „Доставка на медицински консумативи за нуждите на “Специализирана болница за активно лечение на онкологични заболявания – София област ” ЕООД по 87 обособени позиции“
Обществената поръчка е разделена на обособени позиции - съгласно посоченото в обявлението. 

Предметът на всяка една от обособените позиции е описан в Техническите спецификации, част от документацията за участие, и в обявлението за поръчка.
Участниците следва да представят предложение за всяка една от номенклатурните единици към съответната обособена позиция, част от поръчката, в противен случай ще бъдат отстранени – на основание чл. 107, т. 2, б. "а" – офертата не отговаря на предварително обявените условия на поръчката.

2. Обектът на обществената поръчка е „доставка” - „доставка на стоки, осъществявани чрез покупка” по смисъла на чл. 3, ал. 1, т. 2 от ЗОП.

3. Всеки участник в процедура за възлагане на обществена поръчка има право да представи само една оферта. Възможност за представяне на варианти в офертите – не се предвижда възможност за представяне на варианти в офертите и повече от едно предложение за дадена позиция. 
4. Място за изпълнение на поръчката – Франко мястото на доставка е "Специализирана болница за активно лечение на онкологични заболявания с адрес: София област” ЕООД, гр. София 1123, бул."Столетов" № 67.

5. Срокове:

5.1. Срок за изпълнение на обществената поръчка:

Срокът за изпълнение на обществената поръчка е до 12 месеца или до изчерпване на стойността (по-ранното събитие),  считано от датата на влизане в сила на договора 
5.2. Срок за изпълнение на доставката/ите

Доставките са периодични. Доставката/ите се извършва/т след писмена заявка от Възложителя с указани и точно определени в заявката съответно вид и количества. Изготвената от завеждащ аптека или друго, изрично оправомощено лице и одобрена от възложителя заявка се изпраща по факс, ел. поща, или друг, изрично договорен в писмена форма начин между страните. Максималният срок за регулярна доставка е до 24 /двадесет и четири/ часа след получаване на писмена заявка от Възложителя, с указани и точно определени в заявката съответно вид и количества продукти. Участниците следва да предложат сроковете за доставка в часове, които да са в рамките на максимално допустимите срокове. Предлагането на по-голям срок води до отстраняване – на основание чл. 107, т. 2, б. "а" – офертата не отговаря на предварително обявените условия на поръчката.

Срок за доставка до определеното от възложителя франко място за доставка в спешни случаи - до 2 (два) часа от получаване на спешна заявка по факс или ел. поща. За спешни поръчки се допуска подаване на заявка и по телефон. Спешни заявки се подават към Изпълнителя/ите в случай на неотложна нужда. Предлагането на по-голям срок води до отстраняване – на основание чл. 107, т. 2, б. "а" – офертата не отговаря на предварително обявените условия на поръчката.

Доставките до определеното от възложителя франко място за доставка следва да се извършват в работни дни, от 08:00 до 16:00 часа. В случай че срокът изтича в неработен ден, доставката следва да се изпълни най-късно в първия работен ден, следващ деня, в който изтичат сроковете. По желание на Възложителя доставките могат да бъдат по предварително уговорен график.
IV. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА. КОЛИЧЕСТВО И ОБЕМ.
1.
Прогнозната стойност на обществената поръчка е равна на сбора на стойностите на прогнозните стойности на обособените позиции, включени в предмета на обществената поръчка. Общата прогнозна стойност на обществената поръчка, както и прогнозната стойност по обособени позиции е съгласно посочените в обявлението за поръчка стойности.

Участници, предложили цени, които надхвърлят прогнозната стойност на съответната обособена позиция, ще бъдат отстранявани като неотговарящи на предварително обявените условия на поръчката.
Прогнозните количества за срока на договора са посочени в техническата спецификация по обособени позиции. В Техническата спецификация всяка позиция е обозначена с пореден номер (съответстващ на позицията).

Определените количества са ориентировъчни и не пораждат задължения за "СБАЛОЗ – София област" ЕООД да ги закупи в прогнозния обем, тъй като е възможно да възникне необходимост за доставка от един вид над посочените бройки в техническата спецификация за сметка на друг вид, като не се променя максимално допустимата, обща стойност на договора. Фактическото изпълнение на обществената поръчка е обвързано с приема на пациенти и прогнозата на лечебното заведение за периода на договора.
Конкретните доставки се определят от потребностите на лечебното заведение със заявки до Изпълнителя.
2. Цените на предлаганите продукти трябва да бъдат формирани и представени в лева. Предложения в чужда валута или левова равностойност на чужда валута не се разглеждат и се отстраняват като неотговарящи на предварително обявените условия на поръчката. Единичните цени за предлаганите продукти трябва да бъдат представени на хартиен и магнитен носител по образеца, приложен към документите за участие в процедурата, като единичната цена без и с включен ДДС е с точност до втория знак след десетичната запетая, за посочената в Спецификацията мярка, в съответствие с образеца на ценова оферта и приложенията към нея.

Цената трябва да включва всички разходи за доставка, включително разходи до франко адреса на Възложителя (включително данъци, вкл. ДДС, такси и др.) – гр. София, бул. “Столетов” № 67. При попълване на ценовото предложение, в таблицата не трябва да се правят никакви промени в колоните или вече написаните редове.


Предлаганите единични цени са фиксирани и не подлежат на промяна за срока на действие на договора, освен в случаите съгласно ЗОП и съобразно условията на документацията за участие.
ВАЖНО!: Изчисленията на цените се извършват по следния начин:

Към единична цена за съответната мярка без ДДС (максимум до втори знак след десетичната запетая) се добавя стойността на ДДС и така получената стойност се вписва като единична цена за съответната мярка с ДДС (максимум до втори знак след десетичната запетая). Единичната цена за съответната мярка без ДДС се умножава по прогнозното количество за позицията, определено в техническата спецификация. Така получената стойност се закръгля до втория знак след десетичната запетая.

Тази закръглена до втория знак стойност се вписва и в текстовата част на ценовото предложение.
Участникът ще бъде единствено отговорен за всякакви грешки или пропуски в изчисляването на предлаганите цени
Несъответствието между предложените единични цени и посочените общи стойности, както и несъответствието между посочените с цифри и изписаните с думи цени, са основания за отстраняване на участника.
Участник, представил оферта с предложение за единични цени, закръглени до трети или следващ знак след десетичната запетая, се отстранява от участие.

Участник, представил оферта с предложение за общи цени, закръглени до трети или следващ знак след десетичната запетая, се отстранява от участие.

Участникът, предложил общи цени, които се различават от резултата, получен вследствие горепосочените изчисления на количества и единични цени, може да бъде отстранен от участие.

Предложена по-висока цена е основание за отстраняване.
Оферти с предложени цени, надвишаващи прогнозната стойност, се отстранява от участие на основание чл. 107, т. 2, б. "а" от ЗОП.

Предлаганите единични цени са фиксирани и не подлежат на промяна за срока на действие на договора, освен в случаите на чл. 116 от ЗОП.


Начин на плащане:

В български лева, с платежно нареждане по банковата сметка на изпълнителя.
Плащането се извършва в съответствие с посоченото в проекта на договор.
V.
ДОКУМЕНТАЦИЯ ЗА УЧАСТИЕ

1. Възложителят предоставя неограничен, пълен, безплатен и пряк достъп чрез електронни средства до документацията за обществената поръчка в официалната си интернет страница в Профила на купувача на адрес:http://sbaloz-sofobl.com/zop/med-konsumativi/ откъдето всеки участник може да я изтегли, за да изготви своята оферта.

2. Лицата могат да поискат писмено от възложителя разяснения по условията на обществената поръчка до 7 дни преди изтичане на срока за получаване на офертите, в съответствие с разпоредбата на чл. 33 от ЗОП. Възложителят публикува на Профила на купувача разясненията в срок до 4 дни от получаване на искането, като в тях не се посочва лицето, направило запитването, но не по-късно от 4 дни преди срока за получаване на заявления за участие и/или оферти..

3. Съгласно чл. 100, ал. 1-3 от ЗОП, възложителят може, по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата, в документацията за обществената поръчка и в описателния документ. Съгласно чл. 100, ал. 5 от ЗОП заинтересованите лица могат да правят предложения за промени в посочените в предходното изречение документи в 3-дневен срок от публикуването на обявлението в РОП, с което се оповестява откриването на процедурата. Възложителят изпраща за публикуване в РОП обявлението за изменение или допълнителна информация и решението, с което то се одобрява, в 5-дневен срок от публикуването в РОП на обявлението, с което се оповестява откриването на процедурата.
VI.
УСЛОВИЯ ЗА УЧАСТИЕ
1. Участник в процедурата за възлагане на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.
2. Клон на чуждестранно лице може да е самостоятелен кандидат или участник в процедура за възлагане на обществена поръчка ако може самостоятелно да подава заявления за участие или оферти и да сключва договори съгласно законодателството на държавата в която е установен. В този случай, ако за доказване на съответствие с изискванията за икономическо и финансово състояние технически и професионални способности клонът се позовава на ресурсите на търговеца клонът представя доказателства, че при изпълнение на поръчката ще има на разположение тези ресурси.
3. В случай на участник – обединение, което не е юридическо лице трябва да се представи копие от документ от който да е видно правното основание за създаване на обединението както и следната информация във връзка с конкретната обществена поръчка:
· правата и задълженията на участниците в обединението;
· разпределението на отговорността между членовете на обединението, като бъде определен партньора, който да представлява обединението за целите на обществената поръчка;

· дейностите които ще изпълнява всеки член на обединението.
4. Лице, което участва в обединение или е дало съгласие да бъде подизпълнител на друг участник, не може да представя самостоятелно заявление за участие или оферта.
5. В процедура за възлагане на обществена поръчка едно физическо или юридическо лице може да участва само в едно обединение. При изпълнението на обществената поръчка участниците в обединението отговарят солидарно.
6. Клон на чуждестранно лице може да е самостоятелен участник в обществената поръчка, ако може самостоятелно да подава оферти и да сключва договори съобразно законодателството на държавата, в която е установен.
7. Свързани лица не могат да бъдат самостоятелни участници в една и съща процедура. „Свързани лица“ са:

а)
лицата, едното от които контролира другото лице или негово дъщерно дружество;

б)
лицата, чиято дейност се контролира от трето лице;

в)
лицата, които съвместно контролират трето лице;

г)
съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

„Контрол“ е налице, когато едно лице:

а)
притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б)
може да определя пряко или непряко повече от половината от членовете на управителния или контролния орган на едно юридическо лице; или

в)
може по друг начин да упражнява решаващо влияние върху вземането на решения във връзка с дейността на юридическо лице.
За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за участие. Офертите трябва да се изготвят и представят в съответствие с изискванията на чл. 101 от ЗОП и чл. 47 от ППЗОП.
8. Възложителят отстранява от участие в процедура за възлагане на обществена поръчка участник, за който е налице поне едно от следните обстоятелства: (основания за задължително отстраняване):

8.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

8.2. е осъден с влязла в сила присъда, освен ако е реабилитиран, за престъпление, аналогично на тези по т. 8.1 по-горе, в друга държава членка или трета страна;

8.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. Това условие не се прилага, когато се налага да се защитят важни държавни или обществени интереси или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година;

8.4. е налице неравнопоставеност в случаите по чл. 44, ал. 5 от Закона за
обществените поръчки;

8.5. е установено, че:
а)
е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
б)
не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
8.6. е установено с влязло в сила наказателно постановление, принудителна административна мярка по чл. 404 от Кодекса на труда или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или аналогични задължения,  установени с акт на компетентен орган, съгласно законодателството на държавата, в която кандидатът или участникът е установен;

8.7. е налице конфликт на интереси, който не може да бъде отстранен.

9. Основанията по т. 8.1, 8.2 и т. 8.7 по-горе се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

10. Условията на т. 8 по-горе се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.

11. При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП).
* В посочения документ се предоставя съответната информация, изисквана от възложителя, и се посочват националните бази данни (публичните регистри), в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.  

* Когато изискванията по чл.54, ал.1, т. 1, 2 и 7 от ЗОП) се отнасят за повече от едно лице, всички лица подписват един и същ ЕЕДОП. 

* Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54, ал.1, т.1, 2 и 7, се попълва в отделен ЕЕДОП за всяко лице или за някои от лицата.
12. Мерки за доказване на надеждност: Участник, за когото са налице основания по т. 8 (чл. 54, ал. 1 от ЗОП), има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по т. 8.3, включително начислените лихви и/или глоби или че те са разсрочени, отсрочени или обезпечени; 

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
Когато за участника е налице някое от основанията за отстраняване по чл. 54, ал. 1 от ЗОП и преди подаването на офертата той е предприел мерки за доказване на своята надеждност, тези мерки се описват в ЕЕДОП. Участникът представя като доказателства за надеждността си документ за извършено плащане или споразумение, или друг документ, от който е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение, или документ от съответния компетентен орган за потвърждение на описаните обстоятелства. 
13.  Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки, няма право да използва предвидената в т.12 възможност за времето, определено с присъдата или акта.

14.  Възложителят отстранява от процедурата участник, за когото са налице основанията по т. 8 (чл. 54, ал. 1 от ЗОП), възникнали преди или по време на процедурата.  Възложителят отстранява участни в процедурата когато е обединение от физически и/или юридически лица и за член на обединението е налице някое от основанията за отстраняване.
15. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРС), дружества, регистрирани в юрисдикции с преференциален данъчен режим, и свързаните с тях лица не могат пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

Забележка: Информацията относно наличието или липсата на обстоятелства по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици се декларира от участниците в Част III: Основания за изключване, Раздел Г.

Точка 15 не се прилага, когато:

1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;

2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРС;

3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 от ЗИФОДРЮПДРС или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;

4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;

5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 от ЗИФОДРЮПДРС - за дейностите, за които се прилага споразумението;

6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 от ЗИФОДРЮПДРС - за дейностите, за които се прилага решението;

7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРС;

8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРС.
16. Всеки участник в процедура за възлагане на обществена поръчка има право да представи само една оферта. Не се допускат варианти на офертата и повече от едно предложение за дадена позиция.

Изискуеми от Възложителя документи за удостоверяване липсата на обстоятелствата по чл. 54, ал. 1 от ЗОП
Участникът представя информация (декларира)  липсата на горните обстоятелства с попълване  в ЕЕДОП, както следва: 

За обстоятелствата по чл.54, ал.1, т.1 и т.2 от ЗОП се  попълва част ІІІ, буква „А“ от ЕЕДОП.

За обстоятелствата по чл.54, ал.1, т.3 от ЗОП се  попълва част ІІІ, буква „Б“ от ЕЕДОП.

За обстоятелствата по чл.54, ал.1, т.4 от ЗОП се  попълва част ІІІ, буква „В“ от ЕЕДОП.

За обстоятелствата по чл.54, ал.1, т.5 от ЗОП се  попълва част ІІІ, буква „В“ от ЕЕДОП.

За обстоятелствата по чл.54, ал.1, т.6 от ЗОП се  попълва част ІІІ, буква „В“ от ЕЕДОП.

За обстоятелствата по чл.54, ал.1, т.7 от ЗОП се  попълва част ІІІ, буква „В“ от ЕЕДОП.
За доказване на липсата на основания за отстраняване участникът, избран за изпълнител, представя: 

1. за обстоятелствата по чл. 54, ал. 1, т. 1 от ЗОП – свидетелство за съдимост;

2. за обстоятелствата по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

3. за обстоятелствата по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда“;

Когато в удостоверението по чл. 54, ал. 1, т. 3 от ЗОП се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка. 

Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава. 

Възложителят няма да изисква представянето на документите за доказване на липсата на основания за отстраняване, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1,  чл.101, ал. 11 от ЗОП или посочено от възложителя основание по чл. 55, ал. 1 от  ЗОП.
VII. СРОК НА ВАЛИДНОСТ НА ОФЕРТИТЕ
Офертите, които ще бъдат представени от участниците в процедурата, трябва да бъдат със срок на валидност не по-малко от 6 /шест/ месеца, считано от крайния срок за получаване на офертите. Възложителят има право да изисква от класираните участници да удължат срока на валидност на офертите до момента на сключване на договора за обществена поръчка. 
VIII. КРИТЕРИИ ЗА ПОДБОР
1. Изисквания за икономическо и финансово състояние:
Възложителят не е предвидил изисквания за икономическо и финансово състояние на участника. 
2. Изисквания за технически и професионални способности, както следва:

2.1. През последните три години, считано от датата на подаване на офертата, участникът да е изпълнил дейности с предмет и обем, идентични или сходни с тези на поръчката.
Забележка: Дейности, идентични или сходни с тези на поръчката, са: производство и/или доставка на медицински консумативи, изделия. Под "изпълнени дейности" ще се приемат такива, които са приключили в посочения по-горе период. 
При подаване на офертата, за доказване на съответствието с посочения критерий, участникът попълва поле 1б от раздел В: Технически и професионални особености в Част IV: „Критерий за подбор“ на ЕЕДОП.
Доказване:
Участника избран за изпълнител преди сключване на договор за обществена поръчка представя списък на доставките, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършените доставки.
2.2. Участникът следва да прилага система за управление на качеството ISO 9001:2008 (2015), или ISO 13485:2003(2012) или еквивалент, с обхват, сходен с предмета на поръчката (производство/дистрибуция/търговия/доставка на медицински консумативи, изделия) или еквивалентни мерки за осигуряване на качеството.
При подаване на офертата, за доказване на съответствието с посочения критерий, участникът попълва първото поле "Стандарти за осигуряване на качеството и стандарти за екологично управление" от раздел Г: СТАНДАРТИ ЗА ОСИГУРЯВАНЕ НА КАЧЕСТВОТО И СТАНДАРТИ ЗА ЕКОЛОГИЧНО УПРАВЛЕНИЕ в Част IV: „Критерий за подбор“ на ЕЕДОП, с посочване, където е приложимо, на органа, издал документа, обхват, дата на издаване, срок на валидност и посочване на националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.
Доказване:
Участника избран за изпълнител преди сключване на договор за обществена поръчка представя заверено копие от сертификат за въведена система за управление на качеството ISO 9001:2008 (2015) или ISO 13485:2003(2012) или еквивалентна, с обхват, сходен с предмета на поръчката. 

Забележка: Възложителят ще приеме еквивалентни сертификати, издадени от органи, установени в други държави-членки, както и други доказателства за еквивалентни мерки за осигуряване на качеството на основание чл. 64, ал. 7 от ЗОП.
2.3. Участникът следва да разполага с необходимите технически средства и съоръжения за осигуряване на качеството - транспортни средства, осигуряващи правилното съхранение при транспортиране и разпространение на продуктите и позволяващи да се доставят съответните продукти до лечебното заведение в заявените срокове – минимум 1 /едно/ транспортно средство (чл. 63, ал. 1, т. 3 от ЗОП).
При подаване на офертата, за доказване на съответствието с посочения критерий, участникът попълва съответната графа - поле 9 от раздел В: Технически и професионални особености в Част IV: „Критерий за подбор“ на ЕЕДОП, на образеца на ЕЕДОП като следва да направи и описание на транспортните средства - с посочване на вида, марката, годината на производство и описание на съответните средства.
Доказване:
Участника избран за изпълнител преди сключване на договор за обществена поръчка представя списък на техническите средства и съоръжения за осигуряване на качеството - транспортни средства, осигуряващи правилното съхранение при транспортиране и разпространение на продуктите и позволяващи да се доставят съответните продукти до лечебното заведение в заявените срокове.

3. Възложителят поставя изисквания по отнoшение на годност (правоспособност) за упражняване на професионална дейност на участниците, съгласно чл. 60 от ЗОП:
Участниците трябва да притежават валидно Разрешение за търговия на едро с медицински изделия издадено от ИАЛ или др. документ, удостоверяващ правото им да търгуват с мед.изделия, издаден от компетентен орган на др. държава членка или на др. държава страна по Споразумението за ЕИП или на Конфедерация Швейцария, съгласно  чл. 77, ал. 1 или ал. 2 от ЗМИ (или чл. 78а от ЗМИ)
При подаване на офертата участникът следва да декларира в част IV, буква „А“ от ЕЕДОП дали отговаря на чл. 77,ал. 1 или ал. 2 от Закона за медицинските изделия (или на чл. 78а от ЗМИ) и ако съответните документи са на разположение в електронен формат (или има информация за тях в електронен формат) да посочи точен уеб адрес, орган или служба, издаващи съответният документ. Участникът посочва в ЕЕДОП точно документа: № и дата на Разрешение за търговия на едро с медицински изделия издадено от ИАЛ или др. документ, удостоверяващ правото им да търгуват с мед.изделия, издаден от компетентен орган на др. държава членка или на др. държава страна по Споразумението за ЕИП или на Конфедерация Швейцария.

Ако участника е производител установен на територията на България на оферираните от него мед.изделия, може да извършва търговски сделки с произведените от него изделия без разрешение за търговия на едро с мед.изделия. 

Ако участникът е ФЛ или ЮЛ, регистрирано като търговец по законодателството на др.държава членка или на др. държава - страна по Споразумението за ЕИП,или на Конфедерация Швейцария и има документ, удостоверяващ правото му да търгува с мед.изделия, издаден от компетентен орган на съответната държава и разполага с помещения за съхранение на мед.изделия на територията на България, същият декларира в част IV, буква „А“ от ЕЕДОП, че е извършил действията по чл.78а от ЗМИ и е вписан в регистъра по чл. 81 от ЗМИ, и ако съответните документи са на разположение в електронен формат (или има информация за тях в електронен формат) посочва точен уеб адрес, орган или служба.
Доказване: 

При подписване на договора, в приложимите случаи (документът не се изисква в случай че участникът е производител, установен на територията на Република България), участникът следва да представи копие на валидно разрешение за търговия на едро с медицински изделия от ИАЛ или друг документ, удостоверяващ правото на участника да търгува с медицински изделия, издаден от компетентен орган на съответната държава, в съответствие с чл. 77, ал. 1 от ЗМИ.

Участник, който не отговаря на някое от изискванията на възложителя, ще бъде отстранен от участие в процедурата за възлагане на настоящата обществена поръчка, съобразно ЗОП.

Когато критериите за подбор по отделните обособени позиции са еднакви, за тях възложителят допуска представяне на едно заявление за участие, ако тази възможност е посочена в обявлението – съгласно чл. 47, ал. 10 ППЗОП.
*При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

*Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет, и за тях да не са налице основания за отстраняване от процедурата.
*Участници, които нямат всички изискуеми сертификати и документи не се допускат до по-нататъшно разглеждане на предложенията.

*Възложителят може да не приеме представеното доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси. 
При участие на обединения, които не са юридически лица, съответствието с изискванията за технически и професионални способности се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.
IX. ИЗИСКВАНИЯ И УКАЗАНИЯ ЗА ПОДГОТОВКА НА ОФЕРТАТА
1. Подаването на офертата за участие означава, че участникът се е запознал с всички условия в документацията и образците на документи към същата, които е длъжен да приеме безусловно.
2. Поставянето от страна на участника на условия и изисквания, които не отговарят на предварително обявените от възложителя, води до отстраняване на този участник от участие в процедурата.
3. Разходите, свързани с изготвянето и подаването на офертата, са за сметка на участника. 
4. Документацията за участие се публикува в профила на купувача.
5. Офертите се подават в сградата на “СБАЛОЗ – София Област“ ЕООД, с адрес: гр. София 1233, община “Сердика”, бул.“Столетов” № 67, до датата и часа, посочени в обявлението. 
6. Документите, свързани с участието в процедурата, се представят от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите по т. 6 се представят в запечатана непрозрачна опаковка, върху която се посочват: наименованието на участника, включително участниците в обединението, когато е приложимо; адрес за кореспонденция, телефон и по възможност – факс и електронен адрес; наименованието на поръчката, а когато е приложимо – и обособените позиции, за които се подават документите.
Съдържанието на опаковката е описана в частта от настоящата документация, озаглавена „Съдържание на ОПАКОВКАТА“.
7. В случай че участникът изпраща офертата чрез препоръчана поща с обратна разписка, разходите са за негова сметка. В този случай той следва да изпрати офертата така, че да обезпечи нейното получаване на посочения от възложителя адрес в срока, определен за подаване на офертите, посочен в обявлението. Рискът от забава или загубване на офертата е за участника.
8. Възложителят не се ангажира да съдейства за пристигането на офертата на адреса и в срока, определен от него. Участникът не може да иска от възложителя съдействия като: митническо освобождаване на пратка, получаване чрез поискване от пощенски клон, или други подобни.
9. При приемането на офертата върху плика се отбелязват поредният номер, датата и часа на получаването и посочените данни се записват във входящ регистър, за което на приносителя се издава документ.
10. Не се приемат оферти, подадени или получени при възложителя след изтичане на крайния срок за получаване или представени в незапечатана опаковка, или в опаковка в нарушена цялост. Такива оферти незабавно се връщат на подателя и съответното обстоятелство се отбелязва в регистъра. Когато към момента на изтичане на крайния срок за получаване на заявления за участие или оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т. 9. Не се допуска приемане на оферти от лица, които не са включени в списъка.
11. До изтичане на срока за подаване на офертите всеки участник в процедурата може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата, освен ако в срока за подаване не представи нова оферта. Допълнението и промяната на офертата трябва да отговарят на изискванията и условията за предоставяне на първоначалната оферта, като върху плика бъде отбелязан и текст "Допълнение/Промяна на оферта с входящ номер...".
12. Документите, съдържащи се в офертата, се подписват от управляващия и представляващ участника, съгласно актуалната му регистрация. В случай че офертата не е подписана от управляващия и представляващ участника съгласно актуалната му регистрация, в офертата следва да се представи нотариално заверено изрично пълномощно в оригинал на лицето, което представлява участника в процедурата. И в двата случая върху офертата се полага печата на фирмата-мокър. Всяка страница от представената оферта следва да бъде номерирана, подписана и подпечатана от лицето, представляващо участника. 
12.1. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в настоящата процедура.
12.2. В случай че участникът е обединение, което не е юридическо лице, документите в офертата трябва да бъдат подписани от представляващия обединението.
13. Всички документи, съдържащи се в офертата, следва да бъдат на български език. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите, посочени в т.20, се представят в превод на български език. По изключение се допуска в офертата да бъдат изписани на латиница специфични технически или търговски термини.
14. Документи, за които не е указано изрично в каква форма се представят (извън тези, които могат да бъдат само в оригинал), се прилагат в оригинал или в заверено от участника копие "Вярно с оригинала". 
15. Когато за документ е определено, че може да се представя чрез “заверено от участника копие”, за такъв се счита документ, при който върху копието на документа се съдържа текстът “Вярно с оригинала” и има собственоръчен подпис на представляващия участника и положен печат-мокър.
16. Документите в офертата трябва да бъдат подредени съобразно посоченото в  т. 20.
17. Представените образци в документацията за участие следва да се спазват от участниците. 
18. Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.
19. Офертата на участниците включва:
Техническо предложение, съдържащо предложението на участника за изпълнението на поръчката, документ за упълномощаване, когато лицето което подава офертата не е законният представител на участника, и документи, доказващи съответствието на предложението с техническата спецификация и изискванията на възложителя. 
Ценово предложение, съдържащо предложението на участника. - на хартиен и на електронен носител, в съответствие с указанията на настоящата документация.

ВАЖНО: Участник, който не е представил оферта, включително ценово предложение и/или други документи и информация в съответствие с условията на Възложителя, ще бъде отстранен от участие в процедурата за възлагане на настоящата обществена поръчка.
*Когато участник подава оферта за повече от една обособена позиция, в опаковката за всяка от позициите се представят поотделно комплектовани документи по чл. 39, ал. 3, т. 1 от Правилника за прилагане на ЗОП и отделни ценови предложения, с посочване на позицията за която се отнасят. 
20. Съдържание на ОПАКОВКАТА:
20.1. Папка № 1 „Документи за участие в процедурата съдържа:

· Опис на представените документи (по образец);

· ЕЕДОП (по образец);

· Документи за доказване на предприетите мерки за надеждност /когато е приложимо/;

· Договор за обединение, както и документите по чл. 37, ал. 4 от ППЗОП /в случай, че участникът е обединение/;

· Декларация по чл. 102 от ЗОП (по образец), когато е приложимо;

20.2. Папка № 2 „Оферта” съдържа:
20.2.1. Техническо предложение, включващо предложението на участника за изпълнение на поръчката в съответствие с техническите спецификации и изискванията на възложителя, изготвено по образец, както и:

· Документ за упълномощаване, когато лицето, което подава офертата, не е законният представител;

· Декларация за съгласие с клаузите на проекта на договор (по образец);

· Декларация за срока на валидност на офертата (по образец);

· Друга информация и документи.
Съгласно разпоредбата на чл. 39, ал. 3, т. 1, б. „ж“ от ППЗОП към техническото предложение в този случай участникът следва да представи (приложи заверено копие) от следните документи и информация:


Документ за писменото упълномощаване на представител, по смисъла на чл.10, ал. 2 от ЗМИ - копие на оригиналния документ, придружено с превод на български език. При представени ЕС сертификати, в които производителя и упълномощения представител са вписани, не е необходимо да се представя документа за упълномощаване.

Забележка: Когато един документ се отнася за няколко подпозиции, върху горния десен ъгъл на документа следва да се посочи номера на обособената/ите подпозиция/и, за която/които се отнася документа.

Когато участникът е и производител, обстоятелството следва да е отбелязано в офертата.


Декларация в свободен текст за нанесена “СЕ” маркировка върху медицинското изделие, в съответствие с изискванията на  чл.8 и чл. 15 от ЗМИ, издадена от производителя или упълномощен представител (чл.14, ал.2 от Закона за медицинските изделия) за всяко медицинско изделие, предложено от участника /заверено от участника копие/.


Валиден сертификат за „СЕ” марка, издаден от нотифициран орган за всички медицински изделия, за които се изисква съгл. чл. 18 от Закона за медицинските изделия и Наредбите за съществените изменения за оценяване на съответствието със съществените изисквания на медицинските изделия по чл.2, ал.1, т.1 и т.3 от Закона за медицинските изделия. В случай че за конкретното изделие не се изисква по закон/директива сертификат за „СЕ” марка, участникът представя декларация в свободен текст.

20.2.2. „Ценово предложение на участника” - изготвя се по образец и се представя в отделен непрозрачен плик с надпис „Предлагани ценови параметри” на хартиен и електронен носител.

Участник, предложил цена, по-висока от прогнозната стойност за дадена обособена позиция ще бъде отстранен от участие в процедурата.

Възложителят ще прилага чл.104, ал.2 ЗОП (т.нар. „обърнат ред“ на разглеждане), във връзка с което ценовото предложение може (и възложителят ще приеме) да не се представя в запечатан плик, а да е поставено свободно сред останалите документи от офертата.

Предвид горното, всички Приложения към ценовите предложения, съдържащи единичните цени, в електронен вариант могат да бъдат представени на един електронен/оптичен носител.
Когато критериите за подбор по отделните обособени позиции са еднакви, за тях се допуска представяне на едно заявление за участие, ако тази възможност е посочена в обявлението.
21. Мостри, описание или снимки на стоките
Участникът трябва заедно с офертата си да представи мостри на предлаганите материали и консумативи, с които участва в откритата процедура по посочените в спецификацията номенклатурни позиции, където е отбелязано "да" в съответната колона. Мострите следва да се представят в запечатана опаковка (например, кашон/плик) с отбелязване на следната информация: Име на участника, означение „мостра“, списък със съдържанието на опаковката. В случай че участникът участва за обособени позиции, за които не се изисква представяне на мостра, той следва да представи описание или снимки на изделията/стоките, представляващо каталози и/или брошури за предлаганите от него медицински изделия/стоки.

Мострите или описанието, или снимките на изделията/стоките служат за проверка съответствието на техническите параметри на продуктите с изискванията на възложителя (включително по отношение на опаковката и етикетирането), т.е. от тях задължително трябва да е видно/описано или те да удостоверяват, че съответстват на характеристиките от техническата спецификация на конкретния продукт/изделие.

В случай на проверка на съответстието на предложените мостри няма да бъдат нарушени тяхната цялост или търговски вид. 

Възложителят връща всички мостри, чиято цялост и търговски вид не са нарушени, в срок до 10 дни от сключването на договора или от прекратяването на процедурата. 

Възложителят може да задържи мострите на участника, с който е сключен договорът за обществена поръчка, до приключване на договора.

Забележка: ако участникът бъде избран за изпълнител, характеристиките на предлаганите материали и консумативи, които ще достави, трябва да съответстват напълно на характеристиките на представената мостра, съответно описание – каталог, което е представено в процедурата. 
XI. ОЦЕНКА И КЛАСИРАНЕ НА ОФЕРТИТЕ
Разглеждането и оценката на офертите се осъществява от комисия, назначена от Възложителя. 

Комисията за разглеждане и оценка на офертите започва работа след получаване на представените оферти и протокола (списъка съгласно протокола) за предаване на офертите на председателя на комисията.

Получените оферти се отварят на датата, посочена в обявлението на обществената поръчка, на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.
Възложителят уведомява, че ще използва т.нар. „обърнат ред“ на разглеждане на офертите по чл.104, ал.2 ЗОП т.е. оценката на техническите и ценовите предложения ще се извърши преди провеждане на предварителния подбор. 

Действията на комисията за провеждане на ОП се извършват в следната последователност:
1. комисията отваря по реда на тяхното постъпване запечатаните непрозрачни опаковки и оповестява тяхното съдържание, включително предложенията на участниците по съответните показатели за оценка на офертите;

2. техническото и ценовото предложение на всеки от участниците се подписват най-малко от трима членове на комисията и се предлага по един от присъстващите представители на другите участници да ги подпише, с което публичната част от заседанието приключва;

3. комисията разглежда представените оферти и оценява съгласно избрания критерий за възлагане „най-ниска цена“ тези от тях, които съответстват на предварително обявените условия.   

Комисията извършва проверка за основанията по чл. 72 от ЗОП, изисква писмена обосновка, ако са налице основанията и извършва преценка на представените обосновки.

Публично се провежда жребий за определяне на изпълнител на поръчка, когато една и съща цена се предлага в две или повече оферти.

4. комисията разглежда документите, свързани с личното състояние и критериите за подбор на участниците в низходящ ред спрямо получените оценки;

5. когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника;

6. в срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация;

7. комисията разглежда документите по т. 4 и 6 до установяване на съответствие с изискванията за личното състояние и критериите за подбор на двама участници, които класира на първо и второ място; останалите участници, чиито оферти са оценени, не се класират.

ХII. ОПРЕДЕЛЯНЕ НА ИЗПЪЛНИТЕЛ. ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ. ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР
А. ОПРЕДЕЛЯНЕ НА ИЗПЪЛНИТЕЛ. ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ
1. Възложителят в срок до 10 (десет) дни след приключване на работата на комисията издава мотивирано решение, с което обявява класирането на участниците и участника, определен за изпълнител.
2. В решението си Възложителят посочва и отстранените от участие в процедурата участници и оферти, както и мотивите за отстраняването им.
3. Възложителят изпраща на участниците решението по т. 1 в 3-дневен срок от издаването му. 
Б. ПРЕКРАТЯВАНЕ НА ПРОЦЕДУРАТА
1. Възложителят прекратява процедурата изцяло или по една или повече позиции с мотивирано решение, когато:

1.1. не е подадена нито една оферта за участие.

1.2. всички оферти не отговарят на условията за представяне, включително за форма, начин и срок, или са неподходящи;

1.3. първият и вторият класиран участник откаже да сключи договор;

1.4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

1.5. поради неизпълнение на някое от условията по чл. 112, ал. 1 ЗОП не се сключва договор за обществена поръчка;

1.6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

1.7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

1.8. са необходими съществени промени в условията на обявената поръчка, които биха променили кръга на заинтересованите лица.
2. Възложителят може да прекрати процедурата с мотивирано решение, когато:

2.1. е подадена само една оферта, заявление за участие или конкурсен проект;

2.2. има само едно подходящо заявление за участие или една подходяща оферта;

2.3. има само един конкурсен проект, който отговаря на предварително обявените условия от възложителя;

2. 4. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 ЗОП, или

в) не докаже, че не са налице основания за отстраняване от процедурата.
3. Възложителят изпраща копие от решението по т. 1 и т. 2 до участниците в процедурата в 3-дневен срок от издаването му, както и го публикува в профила на купувача си.
4. Всяко решение на възложителя в процедурата за възлагане на обществена поръчка подлежи на обжалване пред Комисията за защита на конкуренцията по реда на Глава двадесет и седма от ЗОП. Решенията се обжалват относно тяхната законосъобразност, включително за наличие на дискриминационни, икономически, финансови, технически или квалификационни изисквания в обявлението, документацията или във всеки друг документ, свързан с процедурата.

На обжалване подлежат и действия или бездействия на възложителя, с които се възпрепятства достъпът или участието на лица в процедурата. Не подлежат на самостоятелно обжалване действията на възложителя по издаване на решенията за възлагане на обществена поръчка.

Обжалването се извършва при условията и по реда на чл. 196 и сл. от ЗОП.

В. СКЛЮЧВАНЕ НА ДОГОВОР
1. Възложителят сключва договор за възлагане на обществената поръчка (съгласно приложения образец) с участника в процедурата, определен за изпълнител.
2. Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.
3. Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител. 
4. При подписване на договора за обществена поръчка участникът, определен за изпълнител, е длъжен да:
4.1. изпълни задължението по чл. 67, ал. 6 ЗОП:
За доказване на липсата на основания за отстраняване се представят:
4.1.1. свидетелство за съдимост за обстоятелствата по чл.54, ал.1, т.1 ЗОП;
Свидетелството за съдимост да бъде издадено не по-късно от 6 месеца от датата на сключване на договора. Този документ се представя за всички лица, посочени в чл.54, ал.2 от ЗОП, във връзка с чл.40 от ППЗОП.
4.1.2. удостоверение от органите по приходите, удостоверение от общината по седалището на възложителя и удостоверение от общината по седалище на участника – за обстоятелството по чл.54, ал.1, т.3 ЗОП;
4.1.3. удостоверение от органите на Изпълнителна агенция „Главна инспекция по труда“ – за обстоятелството по чл.54, ал.1, т.6 ЗОП;

Когато в удостоверението се съдържа информация за влязло в сила наказателно постановление или съдебно решение за нарушение по чл.54, ал.1, т.6 ЗОП, участникът представя декларация, че нарушението не е извършено при изпълнение на договор за обществена поръчка.

- Документи, доказващи съответствието с критериите за подбор, вкл. документи, доказващи годност (правоспособност) за упражняване на професионална дейност; за доказване на личното състояние, на съответствието с критериите за подбор или на съответствие с техническите спецификации

- други документи, съгласно изискванията на ЗОП -  декларация за обстоятелствата по чл.54, ал.1, т.4, 5 и 7 ЗОП; декларация за обстоятелствата по чл.101, ал.11 от ЗОП; - декларация за обстоятелствата по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.
4.2. представи определената гаранция за изпълнение на договора;
4.3. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.
5. Възложителят не сключва договор за обществена поръчка с участник, определен за изпълнител, който не представи някой от документите по т. 4.
6. Възложителят може с решение да определи за изпълнител и да сключи договор с втория класиран участник в случаите, когато участникът, класиран на първо място:
6.1. откаже да сключи договор;
6.2. не изпълни някое от изискванията на т. 4 - условията по чл.112, ал.1 ЗОП; 
6.3. не докаже, че не са налице основания за отстраняване от процедурата.

При изпълнението на договорите за обществени поръчки изпълнителите и техните подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 от ЗОП.

7. Изменение на договор се допуска по изключение само в случаите по чл. 116 от ЗОП и в посочените в настоящата документация случаи.

Г. ДОГОВОР ЗА ПОДИЗПЪЛНЕНИЕ
1. Изпълнителят е длъжен да сключи договор за подизпълнение с подизпълнителите, посочени в офертата, което не освобождава изпълнителя от отговорността му за изпълнение на договора за обществена поръчка.
2. В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят е длъжен да изпрати оригинален екземпляр от договора или допълнителното споразумение на възложителя заедно с доказателства, че не е нарушена забраната по чл. 66, ал. 2 и ал. 11 от ЗОП.
3. В договора за подизпълнение следва да е включена клауза, че подизпълнителите нямат право да превъзлагат една или повече от дейностите, които са включени в предмета на договора за подизпълнение, както и информация за координаторите по изпълнението на договора с посочени: име, телефон за връзка, факс и ел. адрес.
4. При замяна или включване на подизпълнител изпълнителят представя на възложителя всички документи, които доказват изпълнението на условията по- горе.
5. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:
5.1. за новия подизпълнител не са налице основанията за отстраняване в процедурата;
5.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията по предходната точка.

Д. ГАРАНЦИЯ ЗА ИЗПЪЛНЕНИЕ

1. Гаранцията за изпълнение на договора се представя от участника, определен за изпълнител на поръчката, при подписване на договора и е условия за сключването му, в размер на 3 % (три на сто) от общата стойност за изпълнение на договора без ДДС.
2. Условията за освобождаване и задържане на гаранцията за изпълнение са определени в проекта на договор.
3. Участникът определен за изпълнител избира сам формата на гаранцията за изпълнение.
4. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. 
5. Гаранцията за изпълнение се представя под формата на банкова гаранция – в оригинал, парична сума (оригинал на платежно нареждане) или застраховка (оригинал на полица), която обезпечава изпълнението чрез покритие на отговорността на изпълнителя. Ако гаранцията за изпълнение на договора се представя под формата на парична сума, тя се превежда по сметката на “СБАЛОЗ – София област“ ЕООД 

като банковите такси по превода са за сметка на наредителя. В случай че гаранцията за изпълнение на договора е под формата на банкова гаранция, същата трябва да бъде безусловна, неотменима и платима изцяло или частично в посочен от възложителя размер при първо писмено поискване, в което възложителят заяви, че изпълнителят не е изпълнил задължение по договора за възлагане на обществената поръчка или че възложителят е прекратил договора поради виновно неизпълнение на задължения на изпълнителя.

В случай, че гаранцията за изпълнение се представи като парична сума и банкова гаранция същата може да се предостави от името на изпълнителя за сметка на трето лице – гарант.
7. В случай че гаранцията за изпълнение се представи като банкова гаранция или застраховка, то срокът на действието й следва да надвишава с 30 (тридесет) дни срока за изпълнение на договора.
8. При представяне на гаранцията с платежно нареждане, банкова гаранция или застраховка, в тях изрично се посочва предметът на договора, за изпълнението на който се представя гаранцията. 
9. Участникът, определен за изпълнител се задължава да поддържа размера на дадената гаранция за целия срок на договора. 
10. Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.
11. Повод за предявяване на претенции: Пълно или частично неизпълнение на задължения съгласно условията на сключения Договор между Изпълнителя и Възложителя.
XIII. ИЗЧИСЛЯВАНЕ НА СРОКОВЕ
1. Сроковете, посочени в тази документация се изчисляват, както следва:

· когато срокът е посочен в дни, той изтича в края на последния ден на посочения период;

· когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.
2. Сроковете в документацията са в календарни дни. Когато срокът е в работни дни, това е изрично указано при посочването на съответния срок.

ХІV. ДРУГИ УСЛОВИЯ
По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки, Правилника за прилагане на закона за обществените поръчки и действащата нормативна уредба.
